S schwiizerdüütsche Mundartwörterbuech Idiotikon het bi de Stichwörter «Erdlütli» und «Erd- oder Hërdmannli» vill gschichtlichi und sproochlichi Beleeg sit em sächzääte Joorhundert.  Jä, und au der Name «Fänk» isch döärt erklärt, und me list, er chunt vom ene eltere romanische Wort! Und au zu de Walliser Gotwärgi weiss s Idiotikon öppis. Vo dene chly wilde Walliser Lüütli het dr Josef Guntern vill gueti Sache brichtet.